
	讘讜 讛诪专转 讚转 驻讜住诇转 讻讜'. 讘讜 讚讻诇 注专诇 诇讗 讘注讬 诇诪讚专砖 讛讻讬 讚讗讬谉 注专诇讜转 驻讜住诇转 讘诪注砖专 讚诇讞讜诪专讗 讚专砖讬谞谉 讜诪讜拽诪讬谞谉 诇讬讛 诇讞讬讬讘 讘诪爪讛 讜诪专讜专 讜诪讘讜 讚讘谉 谞讻专 诇讗 砖讬讬讱 诇诪讚专砖 讛讻讬 讘讜 讗讬谞讜 讗讜讻诇 讗讘诇 讗讜讻诇 讛讜讗 讘诪爪讛 讜诪专讜专 讚诇讗砖诪讜注讬谞谉 讚诇讗 讗住讜专 讘诪爪讛 讜诪专讜专 诇讗 讗讬爪讟专讬讱 讚讗讟讜 诪爪讛 讜诪专讜专 拽讚讜砖讛 讗讬转 讘讛讜 讜讗讬 讘注讬 诇诪讬诪专 讗讘诇 讞讬讬讘 讘诪爪讛 讜诪专讜专 驻砖讬讟讗 讛讜讗 讚讞讬讬讘 诇注砖讜转 转砖讜讘讛 讜诇拽讬讬诐 讻诇 讛诪爪讜转 讜讘讜 讚转讜砖讘 讜砖讻讬专 驻讬' 讘拽讜谞讟专住 讚诇讗 讚专讬砖 诪讬讚讬 诪砖讜诐 讚讗讜拽讬诪谞讗 (诇注讬诇 讚祝 注.) 讻讜诇讛 拽专讗 诇讙讝讬专讛 砖讜讛 讜注拽专讬谞谉 诇讬讛 诪驻砖讟讬讛 诇讙诪专讬 讜谞专讗讛 砖专''诇 讚讗讬讬讚讬 讚讻转讘讬讛 专讞诪谞讗 讘注专诇 讜讘谉 谞讻专 讻转讘讬讛 谞诪讬 讘转讜砖讘 讜砖讻讬专 讜讻讛''讙 讗诪专 诇拽诪谉 (讚祝 注讚.) 讗讬讬讚讬 讚讻转讬讘 讜讛谞讜转专 讻转讬讘 谞诪讬 诪诪谞讜 讜诪讬讛讜 诇讗 讛讜讬 诪诪砖 讻讬 讛讻讗 讚讛转诐 讛讜讬 讻诪讜 驻专砖讛 砖谞讗诪专讛 讜谞砖谞讬转 讘砖讘讬诇 讚讘专 砖谞转讞讚砖 讘讛 讜专''转 诪驻专砖 讚讘讜 讚转讜砖讘 讜砖讻讬专 诇讙讜驻讬讛. 讻讚讗诪专 诇拽诪谉 (砖诐) 讙讘讬 转诇转讗 诪诪谞讜 讞讚 诇讙讜驻讬讛 讜讗讬转 住驻专讬诐 讚讙专住讬 讛讻讗 讘讜 讚注专诇 讜讘谉 谞讻专 讘讜 讗讬谉 讗讜讻诇 讗讘诇 讗讜讻诇 讘诪爪讛 讜诪专讜专 讜讘讜 讚转讜砖讘 讜砖讻讬专 讘讜 讛诪专转 讚转 驻讜住诇转 讜讻谉 讘讻诇 讛住驻专讬诐 讘住讜祝 诪讬 砖讛讬讛 讟诪讗 (驻住讞讬诐 讚祝 爪讜. 讜砖诐) 讜讻谉 诪砖诪注 讘驻专拽 讻诇 砖注讛 (砖诐 讚祝 讻讞:) 讜讘注专讘讬 驻住讞讬诐 (砖诐 讚祝 拽讻.) 讚诪转专讜讬讬讛讜 讘讜 讚注专诇 讜讘谉 谞讻专 讚专砖讬谞谉 讗讘诇 讗讜讻诇 讘诪爪讛 讜诪专讜专 讜诪讬讬砖讘 专''讬 讛讙讬专住讜转 讚砖讬讬讱 砖驻讬专 诪讘讜 讚讘谉 谞讻专 诇讬讚专讜砖 讗讘诇 讗讜讻诇 讘诪爪讛 讜诪专讜专 诇讗砖诪讜注讬谞谉 讚讞讬讬讘 诇讗讻讜诇 讘诪爪讛 讜诪专讜专 讗诐 注砖讛 转砖讜讘讛 讗注''讙 讚讘驻住讞 讗讬谉 讗讜讻诇 砖讛讬讛 诪讜诪专 讘砖注转 注砖讬讬转 驻住讞 讜讘讜 讚转讜砖讘 讜砖讻讬专 谞诪讬 砖讬讬讱 诇诪讚专砖 诪讬谞讬讛 讘讜 讛诪专转 讚转 驻讜住诇转 讚讘转讜砖讘 讜砖讻讬专 注讜讘讚 讻讜讻讘讬诐 讗讬讬专讬 讻讚驻专讬砖讬转 诇注讬诇: 讜讗讬谉 讛诪专转 讚转 驻讜住诇转 讘诪注砖专. 讘住讜祝 诪讬 砖讛讬讛 讟诪讗 (驻住讞讬诐 讚祝 爪讜. 讜砖诐) 讙专住讬' 讘讻诇 讛住驻专讬诐 讜讗讬谉 讛诪专转 讚转 驻讜住诇转 讘转专讜诪讛 讜砖驻讬专 诪诪注讟讬谞谉 转专讜讬讬讛讜 诪讞讚 讘讜 讚讘讜 诪砖诪注 讘讜 讜诇讗 讘讚讘专讬诐 讗讞专讬诐 讜讗讬爪讟专讬讱 诇诪注讜讟讬 转专讜讬讬讛讜 转专讜诪讛 讚诇讗 谞讬诇祝 讘讙讝讬专讛 砖讜讛 讚转讜砖讘 讜砖讻讬专 讜诪注砖专 讘讙讝讬专讛 砖讜讛 讚诪诪谞讜 诪诪谞讜: 讚讗讬 讻转讘 专讞诪谞讗 注专诇 讻讜'. 讗注''讙 讚讗讬爪讟专讬讱 诇诪讻转讘 转专讜讬讬讛讜 诪砖讜诐 讘讜 讚讗讬爪讟专讬讱 诇诪讻转讘 讘转专讜讬讬讛讜 讚讛讬讛 诇讻讜转讘诐 讘拽专讗讬 讚爪专讬讻讬: 砖讗谞讬 谞讛谞讛 讻讜'. 诇讗 讙专住 砖讗讬谞讬 讚讗诐 讻谉 诇讗 讛讜讬 谞讚专 讚讛讬讬谞讜 讚讘专 砖讗讬谉 讘讜 诪诪砖 砖讗讬谉 讗讜住专 注诇 注爪诪讜 讻诇讜诐 讻诪讜 砖讗讬谞讬 讬砖谉 讚诇讗 讗诪专 讻诇讜诐 讗讬 诇讗 讗诪专 拽讜谞诐 注讬谞讬 讘砖讬谞讛 讻讚讗诪专 讘专讬砖 讗诇讜 诪讜转专讬谉 (谞讚专讬诐 讟讜.) 讗诇讗 讗讜诪专 专''转 讚讙专住 砖讗谞讬 谞讛谞讛 讻诇讜诪专 诪讛 砖讗谞讬 谞讛谞讛 讬讛讗 注诇讬 拽讜谞诐 讜诪讬讛讜 讙专住 砖驻讬专 砖讗讬谞讬 讚讗讬谉 讚专讱 讛转谞讗 诇讚拽讚拽 讘诇砖讜谞讜 讻讚讗砖讻讞谉 讘驻' 讘转专讗 讚谞讚专讬诐 (讚祝 驻讗:) 拽讜谞诐 砖诇讗 讗转谉 转讘谉 诇驻谞讬 讘讛诪转讱 讜讘砖讘讜注讜转 讘驻''讙 (讚祝 讻.) 讛专讬 注诇讬 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 讚讻讛讗讬 讙讜讜谞讗 诇讗 讞诇 讛谞讚专.: 讜讛谞讬 诪讜诇讬谉 谞讬谞讛讜 讜讛转谞谉 拽讜谞诐 砖讗谞讬 谞讛谞讛. 讗讬谉 诇讛拽砖讜转 讛讬讻讬 驻专讬讱 诪谞讚专讬诐 诇诇讬砖谞讗 讚拽专讗 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐 讚讘住讬驻讗 讚诪转谞讬' 讚讛讻讗 诪驻讬拽 诇讬讛 诪拽专讗 砖谞讗诪专 讻讬 讻诇 讛讙讜讬诐 注专诇讬诐 讜讻诇 讘讬转 讬砖专讗诇 注专诇讬 诇讘 讜讗讬谉 诇讛拽砖讜转 诪讜讻诇 注专诇 诇讗 讬讗讻诇 讘讜 讚讛讛讜讗 诇讗 讗讬爪讟专讬讱 讗诇讗 诇讬砖专讗诇 讜讬砖 诪拽讜诪讜转 砖讛转谞讗 诇讜诪讚 谞讚专讬诐 诪诇讬砖谞讗 讚拽专讗 讻讙讜谉 讛讻讗 讜讘专讬砖 驻住讞讬诐 (讚祝 讘.) 讙讘讬 讛诇诇讜讛讜 讻诇 讻讜讻讘讬 讗讜专 讚拽讗诪专 讛讗 拽诪砖诪注 诇谉 讚讗讜专 讻讜讻讘讬诐 讗讜专 讛讜讗 诇诪讗讬 谞驻拽讗 诪讬谞讛 诇谞讜讚专 讻讚转谞谉 讛谞讜讚专 诪谉 讛讗讜专 讗住讜专 讘讗讜专谉 砖诇 讻讜讻讘讬诐 讜讛讬讬谞讜 讚讜拽讗 讛讬讻讗 砖讗讬谉 讛诇砖讜谉 讬讚讜注 诪讬讬转讬 砖驻讬专 专讗讬讛 诪诇讬砖谞讗 讚拽专讗 讗讘诇 讘诪拽讜诐 砖诇砖讜谉 讘谞讬 讗讚诐 讞诇讜拽 诪诇讬砖谞讗 讚拽专讗 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讻讚讗诪专 讘驻专拽 讛讗讜诪专 诪砖拽诇讬 (注专讻讬谉 讚祝 讬讟.) 讚讗讜专讬讬转讗 讛讬讚 注讚 讛驻专拽 讘谞讚专讬诐 讛诇讱 讗讞专 诇砖讜谉 讘谞讬 讗讚诐:





专诪讘"谉

讜讛谞讬 诪讜诇讬谉 谞讬谞讛讜 讜讛转谞谉 拽讜谞诐 砖讗谞讬 谞讛谞讛 讜讻讜'. 驻讬专砖"讬 讝"诇 诪讜转专 讘注专诇讬 讬砖专讗诇 诇注谞讬谉 谞讚专 诪讜诇讬诐 讛诐 讚讛诇讱 讗讞专 诇砖讜谉 讘谞讬 讗讚诐 讬砖专讗诇 诇讗 拽专讜 注专诇讬诐 讜注讻讜"诐 诇讗 拽专讜 诇讛讜 诪讜诇讬诐 讜拽砖讛 诇谉 讻讬讜谉 砖注专诇讬 讬砖专讗诇 讘谞讚专讬诐 诪讜诇讬诐 讛诐 讜诇注谞讬谉 砖讗专 讗住讜专讬谉 砖讘转讜专讛 注专诇讬诐 诪讜诇讬 注讻讜"诐 谞诪讬 讚诇诪讗 诪讜诇讬诐 讛诐 诇讚讘专讬 转讜专讛 讗讘诇 讛诐 注专诇讬诐 诇谞讚专讬诐 诪驻谞讬 诇砖讜谉 讘谞讬 讗讚诐 讜讗讬讻讗 诇诪讬诪专 讛讻讗 拽专讗 讻转讬' 砖注专诇讛 拽专讜讬 注诇 砖诐 讛注讻讜"诐 讗注"驻 砖讛诐 诪讜诇讬谉 砖谞讗诪专 讻讬 讻诇 讛讙讜讬诐 注专诇讬诐 讜讗注"驻 砖 讬砖 诪讛谉 讗讜诪讜转 砖诪讜诇讬诐 讻讙讜谉 注专讘讬讬诐 讜讙讘注讜谞讬诐 讜讻谉 讻讬讜爪讗 讘讛谉. 



讛讗 讚讘注讬 专' 讞诪讗 讘专 注讜拽讘讗 注专诇讜转 砖诇讗 讘讝诪谞讛 诪注讻讘讗 讗讜 诇讗 诪注讻讘讗. 讘注专诇讜转 讚讙讜驻讬讛 诪讘注讬讗 诇讬讛 讜诪注讬拽专讗 拽住"讚 诇诪驻砖讟 诇讬讛 诪讚转谞讬讗 讝讻专讬讜 讻砖注转 注砖讬讛 讜讻讜' 讜讻讬讜谉 讚诪讬诇转 讝讻专讬讜 讜注讘讚讬讜 诪注讻讘转 砖诇讗 讘讝诪谞讛 讻"砖 讚讙讜驻讬' 讜讗诪专 专讘讗 讜转住讘专讗 讘注专诇讜转 讚诇讗讜 讘讙讜驻讬讛 讜砖诇讗 讘讝诪谞讛 诪注讻讘讗 讛诪讜诇 诇讜 讻诇 讝讻专 讗诪专 专讞诪谞讗 讜讛讗讬 诇讗讜 讘专 诪诪讛诇讬' 讛讜讗 讜讗驻讬诇讜 诇专' 讞诪讗 诇讗 诪讘注讬讗 诇讬讛 讗诇讗 讘讚讙讜驻讬' 诪砖讜诐 讚讻转讬讘 讻诇 注专诇 住转诪讗 讗讘诇 讘讝讻专讬讜 讜注讘讚讬讜 诇讗.
讜驻专讬拽 诇讛 讘砖讞诇爪转讜 讞诪讛. 讜专讘 驻驻讗 诪讜拽讬诐 诇讛 讚讻讗讬讘 诇讬讛 注讬谞讬讛 诇讬谞讜拽讗 讜砖诪注讬谞谉 诪讬谞讛 讚讗驻讬诇讜 诪砖讜诐 讻讬讘讗 讚讬谞讜拽讗 讘注诇诪讗 讚讞讬谞谉 诇讛 诇诪讬诇讛 讜诇讗 转讬诪讗 砖讗谞讬 注讬谞讗 诪砖讜诐 讚砖讜专讬拽讬 讚诇讬讘讗 讘注讬谞讗 转诇讜 讻讚讗转诪专 讘驻' 讗讬谉 诪注诪讬讚讬谉 (注讘讜讚讛 讝专讛 讚祝 讻"讞) 讚讻讗讬讘 诇讛讜 讻诇 讚讛讜 诪砖诪注 讜诇讗讜 讚讗讬讻讗 讘讬' 住讻谞转讗 讗诇讗 砖讗诐 讬诪讜诇 诪转讜讱 讻讗讘讜 讬讘讗 诇讬讚讬 住讻谞讛 讜讛"讛 诇讻讬讘讗 讚讬讚讗 讜讚诇讜注讗 讜砖讗专 讙讜驻讗 讜讻讱 讻转讘 讙讗讜谉 讜讻讱 专讗讬转讬 讻诇 转讬谞讜拽 砖讛讜讗 诪爪注专 讘讬谉 诪讞诪转 讞讜诇讬 讘讬谉 诪讞诪转 讚讘专 讗讞专 讗讬谉 诪讜讛诇讬谉 讗讜转讜 注讚 砖讬讘专讬讗 讜讗诐 诪讞诪转 讞讜诇讬 讻讘专 砖谞讬谞讜 讗驻讬诇讜 讞诇爪转讜 讞诪讛 谞讜转谞讬谉 诇讜 讝' 讬诪讬诐 诇讛讘专讗转讜 [讗诇讗 讜讚讗讬] 诪讞诪转 讚讘专 [讗讞专] 讻讚转谞讬讗 (讞讜诇讬谉 讚祝 诪"讝) 讗诪专 专' 谞转谉 驻注诐 讗讞转 讜讻讜' 讛讬诇讻讱 讻诇 拽讟谉 砖讛讜讗 讘爪注专 讗讜 讻讞砖 讘注爪诪讜 诪诪转讬谞讬谉 诇讜 注讚 砖讬讘专讬讗.





专砖讘"讗

讛讻讬 讙专住 专砖"讬 讝"诇 讻诇 讘谉 谞讻专 诇讗 讬讗讻诇 讘讜 诇诪讛 诇讬 诪讜诪专讜转 驻讜住诇转 讘讜 讜讗讬谉 诪讜诪专讜转 驻讜住诇转 讘诪注砖专 讻诇 注专诇 诇讗 讬讗讻诇 讘讜 诇诪讛 诇讬 讘讜 讗讬谞讜 讗讜讻诇 讗讘诇 讗讜讻诇 讛讜讗 讘诪爪讛 讜诪专讜专. 讜诇讗 讙专住讬谞谉 转讜砖讘 讜砖讻讬专 诇讗 讬讗讻诇 讘讜 诇诪讛 诇讬, 讚讛讛讜讗 讛讗 讗诪专讬谞谉 讚诪讜驻谞讛 诇讙"砖. 讜谞专讗讛 诇讬 讚讛讗 诇讗 拽砖讬讗, 讚讗谞谉 诇讗讜 讗转讜砖讘 讜砖讻专讬 诪讛讚专讬谞谉 讛砖转讗 讗诇讗 诇诪讛 诇讬 诇诪讬讻转讘 讘讜, 讚讛讜讛 诇讬讛 诇诪讬讻转讘 转讜砖讘 讜砖讻讬专 诇讗 讬讗讻诇. 讜诇驻讬 讙讬专住讗 讝讜 转讜砖讘 讜砖讻讬专 诇讗 讬讗讻诇 讘讜, 讜讻谉 讜讻诇 注专诇 诇讗 讬讗讻诇 讘讜 转专讜讜讬讬讛讜 诇讛转讬专诐 讘诪爪讛 讜诪专讜专, 讜讗讬爪讟专讬讻讜 诪砖讜诐 讚注专诇 讛讬讬谞讜 讘谉 讬砖专讗诇 注专诇 讜转讜砖讘 讜砖讻讬专 讙讜讬, 讜讗讬 谞诪讬 讬砖 诇讜诪专 讻讚讘专讬 专砖"讬 讝"诇 讜讘讜 讚讙讘讬 转讜砖讘 讜砖讻讬专 诇讗 诪讬讬转专, 讚讻讬讜谉 讚讗爪讟专讬讱 诇诪讻转讘 转讜砖讘 讜砖讻讬专 诇讙讝讬专讛 砖讜讛, 讻转讘 谞诪讬 讘讜 讜讻讚讗诪专讬谞谉 诇拽诪谉 讘驻专拽讬谉 (讬讘诪讜转 注讚, 讗) 讙讘讬 转诇转 诪诪谞讜 讚讻转讬讘 讘驻住讞 讞讚 诇讙讜驻讬讛 讜讞讚 诇讗驻谞讜讬讬 讜讗讬讚讱 诇诪讗谉 讚讗诪专 讘讗 讛讻转讜讘 诇讬转谉 注砖讛 讗讞专 诇讗 转注砖讛 讗讬讬讚讬 讚讻转讬讘 谞讜转专 讻转讬讘 谞诪讬 诪诪谞讜. 讜讗讬转 讚讙专住讬 讜讻诇 注专诇 诇讗 讬讗讻诇 讘讜 注专诇讜转 驻讜住诇转 讘讜 讜讗讬谉 注专诇讜转 驻讜住诇转 讘诪注砖专. 讜讗讬谞讛 讚讛讗 讘讛讗 砖诪注转讗 讙讜驻讛 讗诪专讬谞谉 讘住诪讜讱 诪诪谞讜 诪诪谞讜 诪诪谞讜 诇诪讛 诇讬 讻讚专讘讗 讗诪专 专' 讬爪讞拽 诇拽诪谉 注专诇 讗住讜专 讘诪注砖专 讚讬诇驻讬谞谉 讘讙讝"砖 讘诪诪谞讜 诪诪谞讜 诪驻住讞. 讜讗讬转 讚讙专住讬 讻诇 注专诇 诇讗 讬讗讻诇 讘讜 讜讻诇 讘谉 谞讻专 诇讗 讬讗讻诇 讘讜 诇诪讛 诇讬 讘讜 诪讜诪专讜转 驻讜住诇转 讘讜 讜讗讬谉 诪讜诪专讜转 驻讜住诇转 讘诪注砖专. 讜诇讛讗讬 讙讬专住讗 谞讬讞讗 诇讬 诪讗讬 讚注讘讚讬谞谉 爪专讬讻讜转讗 诪注专诇 讜讘谉 谞讻专 (注讬讬谉 转讜住' 讚"讛 讘讜 讜专诪讘"谉).



诪讜诪专讜转 驻讜住诇转 讘讜 讜讗讬谉 诪讜诪专讜转 驻讜住诇转 讘诪注砖专. 拽砖讬讗 诇讬 诇讬诪讗 讗讬谉 诪讜诪专讜转 驻讜住诇转 讘转专讜诪讛. 讜爪专讬讱 诇讜诪专 讚讻诇 讚讗讬讻讗 诇讗拽讜砖讬 转专讜诪讛 诇驻住讞 诪拽砖讬谞谉 诪讙"砖 讚转讜砖讘 讜砖讻讬专, 讚讗驻讬诇讜 诇讗谞讬谞讜转 讛讜讛 诪拽砖讬谞谉 讗讬 诇讗讜 讚讗驻拽讬讛 拽专讗 诪讚讻转讬讘 讜讻诇 讝专, 讜诪讝专讜转 诇讗 诪诪注讟讬谞谉 讗诇讗 讞讚讗 讻讬讜谉 讚讻转讬讘 转讜砖讘. 讜诇专讘讜讬讬 讗谞讬谞讜转 讜诇诪注讜讟讬 诪讜诪专讜转 诇讬讻讗 诇诪讬诪专, 讞讚讗 讚诪讜诪专讜转 讞诪讜专讛. 讜注讜讚 讚诇讗 砖讘拽讬谞谉 诪讬讚讬 讚讻转讬讘 讘讙讜驻讬讛 讚驻住讞 讜讬诇驻讬谞谉 讗谞讬谞讜转 讚诇讗 讻转讬讘 讘讙讜驻讛 讜讻讚讗诪专谉 诇注讬诇 讻谞"诇.



诇讗转讜讬讬 注专讘讬 诪讛讜诇 讜讙讘注讜谞讬 诪讛讜诇 讚讗讬 诇讗 讻转讬讘 转讜砖讘 讜砖讻讬专 讛讜讛 讗诪讬谞讗 讚讗讻诇讬 讚讛讗 诪讜诇讬谉 谞讬谞讛讜. 转诪讬讛讗 诇讬 转讬驻讜拽 诇讬 诪砖讜诐 讘谉 谞讻专. 讜讬砖 诇讜诪专 讚诪讜诪专讜转 驻讜住诇讜转 讘讜 讟驻讬 诪注讻讜"诐 讙诪讜专, 讚讗诇讜 讛转诐 讬砖专讗诇 讜讛转谞讻专 讜讙专讬注 讟驻讬 诪注讻讜"诐.



讜讛谞讬 诪讜诇讬谉 谞讬谞讛讜 讜讛转谞谉 拽讜谞诐 砖讗谞讬 谞讛谞讛 诇注专诇讬诐 诪讜转专 讘注专诇讬 讬砖专讗诇. 驻讬专砖 专砖"讬 讝"诇 诇注谞讬谉 谞讚专 诪讜诇讬谉 讛谉 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐. 讜讗讬讻讗 诇诪讬讚拽 讻讬讜谉 砖注专诇讬 讬砖专讗诇 诇注谞讬谉 谞讚专讬诐 诇讗 讛讜讜 讻注专诇讬诐, 讗祝 注诇 驻讬 砖讘讻诇 讛转讜专讛 讻讜诇讛 讛讜讜 讻注专诇讬诐, 讗诐 讻谉 讗祝 讗谞讜 谞讗诪专 讘诪讜诇讬 注讻讜"诐 砖讗祝 注诇 驻讬 砖讘谞讚专讬诐 讛讜讜 讻注专诇讬诐 讘讻诇 讛转讜专讛 讻讜诇讛 讛讜讬 谞诪讜诇讬诐. 讜讬砖 诇讜诪专 讚诇讙讘讬 注讻讜"诐 拽专讗 讻转讬讘 讻讬 讻诇 讛注讻讜"诐 注专诇讬诐 讗祝 注诇 驻讬 砖讬砖 诪拽爪转 诪谉 讛注讻讜"诐 砖讛诐 诪讜诇讬诐 讻注专讘讬讬诐 讜讙讘注讜谞讬诐.



讗诇讗 诇讗转讜讬讬 讙专 砖诪诇 讜诇讗 讟讘诇 讜拽住讘专 讗讬谞讜 讙专 注讚 砖讬诪讜诇 讜讬讟讘讜诇. 拽砖讬讗 诇讬 讗诐 讻谉 讛讬讬谞讜 注讻讜"诐, 讜讗祝 注诇 驻讬 砖诪诇 讛专讬 讛讜讗 讻注专诇 讚讛讜讛 诇讬讛 讻注专讘讬 诪讛讜诇. 讜诇讬转讗 讚砖讗谞讬 讛讻讗 讚诪讬诇转讜 诇砖诐 讬讛讚讜转, 讜讗祝 注诇 驻讬 砖诇讗 谞讙诪专 讙讬专讜转讜, 诪讻诇 诪拽讜诐 讻讘专 讛转讞讬诇 讜谞讻谞住 拽爪转 讘讚转 讬讛讜讚讬转 砖讗讬谞讜 爪专讬讱 讗诇讗 讟讘讬诇讛.



讛讗 讚讘注讗 专' 讞诪讗 讘专 注讜拽讘讗 注专诇讛 砖诇讗 讘讝诪谞讛 讗讬 诪注讻讘讗. 讘注专诇讜转 讚讙讜驻讬讛 拽讗 诪讬讘注讬讗 诇讬讛, 讗诇讗 讚专' 讝讬专讗 讗转讗 诇诪讬驻砖讟 诇讬讛 诪注专诇讜转 讚讝讻专讬讜 讜注讘讚讬讜 诇讜诪专 讚讗祝 讛谉 诪注讻讘讬谉. 讻诇 砖讻谉 注专诇讜转 讚讙讜驻讬讛. 讜讗转讬讗 专讘讗 讜讚讞讬讬讗 诇讛讗 讚专' 讝讬专讗 诇讜诪专 讚注专诇讜转 讚讝讻专讬讜 讜注讘讚讬讜 诇讗 诪注讻讘讬 诇讬讛. 讜诇讗 拽诪讛 讛讗 讚专' 讝讬专讗, 讗讘诇 讘注讬讬讛 讚专讘 讞诪讗 诇讗 讗讬驻砖讬讟讗 讜讻"讻 专"讞 讝"诇.





专讬讟讘"讗

讻诇 注专诇 诇讗 讬讗讻诇 讘讜 讗讬谞讜 讗讜讻诇 讗讘诇 讗讜讻诇 讘诪爪' 讜诪专讜专 讜诇"讙 转讜砖讘 讜砖讻讬专 诇讗 讬讗讻诇 讘讜 诇诪讛 诇讬 讚讻讬讜谉 讚诪讜驻谞' 诇讙"砖 讗讬讬讚讬 讚讻转讘 转讜砖讘 讜砖讻讬专 讻转讘 谞诪讬 讘讜 讜讬砖 讙讜专住讬' 讜讻诇 注专诇 诇讗 讬讗讻诇 讘讜 注专诇讜转 驻讜住诇转 讘驻住讞 讜讗讬谉 注专诇讜转 驻讜住诇转 讘诪注砖专 讜诇讬转讗 讚讛讗 讗诪专讬' 讘住诪讜讱 讚讻转讘 专讞诪谞讗 诪诪谞讜 诇讻讚专讘讬 讬爪讞拽 讚讗诪专 诇拽诪谉 讚注专诇讜转 驻讜住诇转 讘诪注砖专:



诇讗转讜讬讬 注专讘讬 诪讛讜诇 讜讙讘注讜谞讬 诪讛讜诇. 讜讗"转 讛讗 诇诪讛 诇讬 拽专讗 讙专注 注讻讜"诪讝 诪讛讜诇 诪诪砖讜诪讚 讜讬"诇 讚讚讬诇诪讗 诪砖讜诪讚 讙专注 讟驻讬 砖谞转谞讻专讜 诪注砖讬讜 诇讗讘讬讜 砖讘砖诪讬诐:



讜讛谞讬 诪讜诇讬诐 谞讬谞讛讜 讜讛讗 转谞谉 拽讜谞诐 砖讗谞讬 谞讛谞讛 诇注专诇讬诐 诪讜转专 诇注专诇讬 讬砖专讗诇 驻讬专砖"讬 讝"诇 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜诇砖讜谉 讘谞讬 讗讚诐 诇讗 诪讬拽专讜 注专诇讬诐 讜讛拽砖讜 注诇讬讜 讝"诇 讚讗"讻 诪讗讬 诪讬讬转讬 诪讛讻讗 讚讙讘注讜谞讬 讜注专讘讬 诇讗 讞砖讬讘讬 诪讜诇讬' 讚讚讬诇诪讗 砖讗谞讬 讛讻讗 诪砖讜诐 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜讬"诇 讚诇讙讘讬 注讻讜诪"讝 讘驻讬' 拽专讗 讗讜转诐 讛讻转讜讘 注专诇讬诐 诇讻诇 讚讘专 讻讚讻转讬' 讻讬 讻诇 注讻讜诪"讝 注专诇讬诐 讜讻诇 注讻讜诪"讝 专讬讘讛 讗驻讬' 注专讘讬讬诐 讜讙讘注讜谞讬诐:



诇讗转讜讬讬 讙专 砖诪诇 讜诇讗 讟讘诇 驻讬' 讚住讘讬专讗 诇谉 砖讗讬谞讜 讙专 讜诪讬讛讜 诪讬诇转讜 诪讬诇' 讻讬讜谉 砖讛讬转讛 诇砖诐 讬讛讚讜转 讜讗"讛 驻住诇讜 讛讻转讜讘 诪驻谞讬 砖讛讜讗 注讚讬讬谉 注讻讜诪"讝 讚讗诇讜 诪诪砖讜诪讚 诇讗 谞驻拽讗 讻讚讻转讘 诇注讬诇:



讚讘专讛 转讜专讛 讻诇砖讜谉 讘谞讬 讗讚诐. 驻讬' 讚住讘专 讚讗注"讙 讚讗讬讻' 诇诪讚专砖 讻讬 讛讻讗 诇讗 讚专砖讬' 讻驻诇 诇砖讜谉 讜讻讘专 讻转讘转讬 讘讻"诪:



诪讛讜 诇住讜讱 砖诪谉 砖诇 转专讜诪讛 驻讬' 讚住讬讻讛 讻讗讻讬诇讛 讻讚讚专砖讬' 讘注诇诪讗 讜讙诐 诇专讘讜' 讛住讱 讜诪讛 砖讻转讘 专砖"讬 讝"诇 诪讚讻转讬' 讜转讘讗 讻诪讬诐 讘拽专讘讜 讜讻砖诪谉 讘注爪诪讜转讬讜 讜讻讚讻转讘 讘驻' 专"注 诇注谞讬谉 讬"讛 诇讬转讬讛 讚讛讛讬讗 讗住诪讻转讗 讜讝讻专 诇讚讘专 讘注诇诪' 讛讜讗 讜讻讚驻专讻讬' 讛转诐 讜讘诪' 谞讚讛 讘住"讚:



讗"专 讝讬专讗 转"砖 讜讻讜' 讚讘注讬谞谉 讘注专诇讜转 讚讙讜驻讬讛 讗诐 诪注讻讘转 讘讜 砖驻讬专 讛讜讛 驻砖讬讟 诇讬讛 专' 讝讬专讗 讚讻讬讜谉 讚诇讙讘讬 讗讚讜谉 诪注讻讘转 讻"砖 讚诪注讻讘转 诇讙讘讬 谞驻砖讬讛 讜诪讬讛讜 专讘讛 讚讞讬讬' 诇专讗讬讛 讚专' 讝讬专讗 讜诇讗 拽诪讛 讛讗 讚专' 讝讬专讗 讗讘诇 讘注讬讗 讚专' 讞诪讗 讘专 注讜拽讘讗 诇讗 讗讬驻砖讬讟讗 讜讻谉 讻转讘 专"讞 讝"诇:





转讜住驻讜转 专讬"讚

讘注讬 专"讞 讘"注 拽讟谉 注专诇 诪讛讜 诇住讜讻讜 讘砖诪谉 砖诇 转专讜诪讛 注讚 诇讬转 讘讝诪谞讛 诪注讻讘讛 讜讻讜' 讜诇讗 讗讬驻砖讜讟 讜讗注"讙 讚转专讜诪讛 诪讜转专转 讘讛谞讗讛 诇讝专 讻讚讗诪专讬' 讘驻住讞讬诐 讘驻' 讻"砖 讗驻"讛 讛讝专 讗住讜专 诇住讜讱 砖诪谉 砖诇 转专讜诪讛 诪砖讜诐 讚讗讬转拽砖 住讬讻转 讛砖诪谉 讻砖转讬讛 讻讚讗诪专讬' 讘驻' 专"注 讜转讘讗 讻诪讬诐 讘拽专讘讜 讜讻砖诪谉 讘注爪诪讜转讬讜 讜诪讜 砖讛讝专 讗住讜专 讘砖转讬讛 讻讱 讗住讜专 讘住讬讻讛, 讜讚讜拽讗 住讬讻转 砖诪谉 讗讬转拽砖 诇砖转讬' 诪驻谞讬 砖讛讜讗 爪诇讜诇 讻诪砖拽讛 讗讘诇 讞诇讘 讗注"驻 砖讗住讜专 讘讗讻讬讛诇 讜砖转讬讛 讗诐 讛诪讞讛讜 诪讜转专 诇住讜讻讜 诪砖讜诐 砖讗讬谞讜 爪诇讜诇 讜诇讗 讗讬转拽砖 诇诪砖拽讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘讜 讛诪专转 讚转 驻讜住诇转 讻讜' 讘讜 讚讻诇 注专诇 诇讗 讘注讬 诇诪讚专砖 讛讻讬 讚讗讬谉 注专诇讜转 驻讜住诇转 讘诪注砖专 讻讜' 驻讬' 诇驻讬 讛讗诪转 讛讜讛 诇谉 诇诪讚专砖 讛谞讬 讘讜 讘讙讜讜谞讗 讞讚讗 讜诪讬讛讜 讗讬 讛讜讛 讻转讬讘 讬讗讻诇 讘讜 讜谞讜拽诪讬讛 讘讬砖专讗诇 讜诇讗驻谞讜讬讬 讜讛讜讛 讚专砖讬谞谉 讙"砖 诇讛拽诇 诇讛转讬专 讗讜谞谉 讘驻住讞 讜诪诪谞讜 讛讜讛 诪讜拽诪讬谞谉 诇讗住讜专 注专诇 讘诪注砖专 讻诪"砖 讛转讜住' 诇注讬诇 诇讗 讛讜讛 讚专砖讬谞谉 讘讜 讚讗讬谉 注专诇讜转 驻讜住诇转 讘诪注砖专 讗诇讗 讛讜讛 诪讜拽诪讬谞谉 诇讬讛 诇讞讬讬讘 讘诪爪讛 讜诪专讜专 讜拽"诇 讜诪讛 砖讻转讘讜 讚诇讞讜诪专讗 讚专砖讬谞谉 讜诪讜拽诪讬谞谉 诇讬讛 诇讞讬讬讘 讘诪爪讛 讜诪专讜专 讻讜' 诇讬讻讗 诇讗拽砖讜讬讬 讘讜 讚讙讘讬 诪讬诇转 讝讻专讬讜 讜注讘讚讬讜 讚讚专砖讬谞谉 诇讬讛 讚讗讬谉 诪讬诇转 讝讻专讬讜 讜注讘讚讬讜 诪注讻讘转 讘转专讜诪讛 讗诪讗讬 诇讗 讚专砖讬谞谉 诇讬讛 诇讞讜诪专讗 诇讞讬讬讘 讘诪爪讛 讜诪专讜专 讬"诇 讚诇讛讗 诇讗 讗讬爪讟专讬讱 讻讬讜谉 讚讘注专诇 讙讜驻讬讛 讗砖诪讜注讬谞谉 拽专讗 讚讞讬讬讘 讘诪爪讛 讜诪专讜专 讻"砖 讘注专诇讜转 讚讗讞专讬谞讬 讚讗讬谉 诪注讻讘讜转 诪诇讞讬讬讘 讘诪爪讛 讜诪专讜专 讜拽"诇:


讙诪' 讜讗讬爪讟专讬讱 诇诪讻转讘 注专诇 讻讜' 讬砖 诇讚拽讚拽 讚讛讬讗讱 拽讘注讬 诇诪讬诪专 讚讘谉 谞讻专 讜注专诇 砖讜讬诐 讛诐 讚讛讗 注专诇 讗住讬专 讘转专讜诪讛 讜诪注砖专 讜讘谉 谞讻专 诪讜转专 讘讛诐 讜讘转讜住' 驻' 注"驻 驻讬专砖讜 讚诇讗讜 讗讙讜驻讬讛 讚拽专讗 注讘讬讚 爪专讬讻讜转讗 讚驻砖讬讟讗 讚转专讜讬讬讛讜 爪专讬讻讬 讜讻讬 诪讝讛讬专讬谉 诪谉 讛讚讬谉 讗诇讗 讗讚讬讜拽讗 讚拽专讗 讘讜 讗讬谞讜 讗讜讻诇 讗讘诇 讗讜讻诇 讘诪爪讛 讜诪专讜专 拽讬讬诪讗 讛讱 爪专讬讻讜转讗 讻讜' 注"讻 转讬讻谉 讚讘专讬讛诐 注"砖 讜讛讬讬谞讜 诇驻讬 讙讬专住转 讚诪讘讜 讚讘谉 谞讻专 讬诇讬祝 谞诪讬 诇讞讬讬讘 讘诪爪讛 讜诪专讜专 讜拽爪转 谞专讗讛 诪转讜讱 讛住讜讙讬讗 诇驻专砖 讻讱 讚诇讗 谞讞讬转 转诇诪讜讚讗 讛讻讗 诇讬讬砖讘 讗诇讗 讛谞讬 诪讬注讜讟讬 讚讘讜 讜诪诪谞讜 讜拽"诇:


转讜住' 讘讚"讛 讜讛谞讬 诪讜诇讬谉 谞讬谞讛讜 讻讜' 讜讗讬谉 诇讛拽砖讜转 诪讜讻诇 注专诇 诇讗 讬讗讻诇 讘讜 讚讛讛讜讗 诇讗 讗讬爪讟专讬讱 讗诇讗 诇讬砖专讗诇 注讻"诇 讻讜讜谞转 讚讘专讬讛诐 讚讗讬谉 诇讛拽砖讜转 诪讜讻诇 注专诇 诇讗 讬讗讻诇 讘讜 讚诪讬讬专讬 谞诪讬 讘讬砖专讗诇 注专诇 讜讘谞讚专讬诐 讞砖讬讘 诇讛讜 讻诪讜诇讬谉 讜转讬专爪讜 诇诪讗讬 讚注讘讚讬谞谉 讘砖诪注转讬谉 爪专讬讻讜转讗 讘注专诇 讜讘谉 谞讻专 诇讗 讗讬爪讟专讬讱 注专诇 讗诇讗 诇讬砖专讗诇 注专诇 讗讘诇 注讜讘讚 讻讜讻讘讬诐 讻讬讜谉 讚讗讬谉 诇讘讜 诇砖诪讬诐 砖驻讬专 砖诪注讬谞谉 诇讬讛 诪讘谉 谞讻专 (讗) 讜拽"拽 诇驻讬 讝讛 讚诇讗 讛讜讛 诇讬讛 诇诪驻专讱 讜讛谞讬 诪讜诇讬谉 谞讬谞讛讜 讻讜' 讜诇讗转讜讬讬 讛讛讬讗 诪转谞讬转讬谉 讚谞讚专讬诐 讗诇讗 讛"诇 诇诪讬驻专讱 讘驻砖讬讟讜转 讚注专讘讬 诪讛讜诇 讜讙讘注讜谞讬 诪讛讜诇 讗讬诪注讟讜 诪讻诇 讘谉 谞讻专 讚讗讬谉 诇讘诐 诇砖诪讬诐 讜讚讜"拽:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

讙诪专讗 讛诪专转 讚转 驻讜住诇转 讻讜' 讛讻讬 诪砖诪注 诇讬讛 讘谉 谞讻专 讗驻讬' 讬砖专讗诇 砖谞转谞讻专讜 诪注砖讬讜 诇讗讘讬讜 讻讜' 讻谉 谞专讗讛 诪驻专砖"讬 讘讞讜诪砖 讗讘诇 诇讬讻讗 诇驻专讜砖讬 讚注"讻 讘讬砖专讗诇 砖讛诪讬专 拽诪讬讬专讬 讚诇注讜讘讚 讻讜讻讘讬诐 诇讗 讗爪讟专讬讱 拽专讗 讚诪讻诇 注专诇 诇讗 讬讗讻诇 谞驻拽讗 注讜讘讚 讻讜讻讘讬诐 讜讗驻讬' 诪讜诇讬谉 讻讚诇拽诪谉 讚讗"讻 诇讗 讬转讬讬砖讘讜 讚讘专讬 讛转讜住' 砖讻转讘讜 讚讻诇 注专诇 注讜讘讚 讻讜讻讘讬诐 诇讗 讗讬爪讟专讬讱 讗诇讗 诇讬砖专讗诇 讻讜' 讜讛讬讬谞讜 讚注专诇 注讜讘讚 讻讜讻讘讬诐 谞驻拽讗 诪讻诇 讘谉 谞讻专 讻诪"砖 讘注讜讘讚 讻讜讻讘讬诐 讜讛砖转讗 转拽砖讬 诇讛讜 讚讗爪讟专讬讱 砖驻讬专 讜讻诇 注专诇 诇讙专 讚讗讬 诇讗讜 诇讗 讛讜讛 砖诪注讬谞谉 诪讘谉 谞讻专 讬砖专讗诇 砖讛诪讬专 讗诇讗 讘谉 谞讻专 讻诪砖诪注讜 讗讘诇 讗讬 讛讜讛 讻诪砖诪注讜 讚讘谉 谞讻专 谞诪讬 讬砖专讗诇 砖讛诪讬专 谞讬讞讗 诪讬讛讜 讛住讜讙讬讗 讚讝讘讞讬诐 驻"讘 诇讗 诪砖诪注 讻谉 讚拽讗诪专 讗拽专讗 讚讬讞讝拽讗诇 讘谉 谞讻专 讜注专诇讬 诇讘 讬讻讜诇 讘谉 谞讻专 诪诪砖 转"诇 注专诇 诇讘 讗"讻 诪讛 转"诇 讘谉 谞讻专 砖谞转谞讻专讜 诪注砖讬讜 讻讜':


砖诐 讗诪专 专讘讗 讜转住讘专讗 讛诪讜诇 诇讜 讻讜' 讜讛讗讬 诇讗讜 讘专 诪讛讬诇讗 讻讜' 讜诪讬讛讜 讚讗讘注讬讬谉 讜讚讗讬 诇讗 讗驻砖讬讟讗 讻诪"砖 讛转讜住' 诇注讬诇 讚诪爪讬 诇诪讬诪专 讚注专诇 砖诇讗 讘讝诪谞讛 诪拽专讬 注专诇讛 诇讙讘讬 拽讟谉 砖诇讗 诇住讜讻讜 讘砖诪谉 砖诇 转专讜诪讛 讗诇讗 诇注谞讬谉 砖讬讛讗 诪注讻讘 讗转 讗讘讬讜 讘驻住讞 诪住转讘专讗 讚转诇讛 讛讻转讜讘 讛讚讘专 讘诪讬诇转 讘谞讜 砖讞讬讬讘 诇诪讜诇讜 拽讜讚诐 讜讝讛 讗"讗 诇讜 诇诪讜诇讜 讚讛讗 诇讗讜 讘专 诪讛讬诇讗 讛讜讗 讜拽"诇 讜讻"讻 讛转讜' 诇拽诪谉 讛讬讻讗 讚诇讗 讗驻砖专 诇讗 诪注讻讘 讜讚注 砖专砖"讬 讘讞讜诪砖 驻讬' 转讜砖讘 讝讛 讙专 转讜砖讘 讻讜' 讜诪讬讛讜 讜讛诇讗 注专诇讬诐 讛诐 讜谞讗诪专 讻诇 注专诇 讜讙讜' 讗诇讗 讻讙讜谉 注专讘讬 诪讛讜诇 讻讜' 注讻"诇 讜讟注谉 讛专诪讘"谉 讜诇讗 讬讚注转讬 诇诪讛 讬讻转讜讘 讛专讘 讚讘专讬诐 讛谞讚讞讬谉 讻讜' 讜讛注诪讬讚讜 讛讻转讜讘 讘讙专 砖诪诇 讜诇讗 讟讘诇 注讻"诇 讜讛专讗"诐 讛讗专讬讱 讘讝讛 诇讬讬砖讘 驻专砖"讬 注"砖 讜讚讘专讬讜 转诪讜讛讬诐 讚诪"砖 讚讚讘专讬 专讘 砖诪注讬' 讘注专讘讬 诪讛讜诇 诇讗 谞讚讞讜 讻诇诇 讻讜' 砖讗谞讬 谞讚专讬诐 讚讛讜诇讻讬谉 讗讞专 诇砖讜谉 讗讚诐 讛专讬 讛砖"住 诇讗 专爪讛 诇转专抓 讻诇诇 讜讻诪"砖 讛转讜住驻讜转 讚讘谞讚专讬诐 谞诪讬 诪拽专讗 讬诇讬祝 诇讬讛 讜讗讬谉 讝讛 住讜讙讬转 讛砖"住 讚诪讜拽讬 诇讬讛 讘诪诇 讜诇讗 讟讘诇 诇专讘讜转讗 讘注诇诪讗 讻诪"砖 讛专讗"诐 砖讛专讬 讛谞讬讞 讛诪转专抓 讻讬 住讘专转 讛诪拽砖讛 讚驻专讬讱 讜讛谞讬 诪讜诇讬谉 谞讬谞讛讜 讜注讜讚 讚驻专讬讱 驻' 讗讬谉 诪注诪讬讚讬谉 诪讛诪讜诇 讬诪讜诇 讚诇讬讻讗 诇讗讜拽诪讬 诇专讘讜转 注专讘讬 诪讛讜诇 讜诇讗 诇诪注讟 注专诇 砖诪转讜 讗讞讬讜 诪讞诪转 诪讬诇讛 诪讛讛讬讗 诪转谞讬' 讚谞讚专讬诐 讜讛讜爪专讱 诇讗讜拽诪讗 讘诪诇转讗 讗讞专讬转讬 讗诪讗讬 诇讗 诪砖谞讬 讚砖讗谞讬 谞讚专讬诐 讜讛讛讬讗 住讜讙讬讗 讚驻' 砖讘讬注讬 讙讘讬 诪讬 砖砖讛讗 注诐 讗砖转讜 注砖专 砖谞讬诐 讗讬谞讛 诪讜讘谞转 诇谉 讘讚讘专讬 讛专讗"诐 讻诪"砖 讘讞讚讜砖讬 讗讙讚讜转 讜诪"砖 讛专讗"诐 砖讙诐 讛专"诐 诪讛诇讻讜转 驻住讞 驻住拽 讻讚专讘 砖诪注讬讛 讗诇讬讘讗 讚专"注 讚转讜砖讘 讛讜讗 注专讘讬 诪讛讜诇 诇讗 专讗讬谞讜 讘讚讘专讬讜 讛讻专注 讚诇讗 谞拽讟 讗诇讗 诇讬砖谞讗 讚拽专讗 讙专 转讜砖讘 讗讜 砖讻讬专 讜讻谉 讛讜讗 讘讻住祝 诪砖谞讛 讜讚讘专讬 讛专讗讘"讚 砖诐 讗讬谞谉 诪讜讘谞讬诐 诇讻讗讜专讛 讜讻讘专 讻转讘谞讜 驻讬专讜砖 诇讚讘专讬讜 讘诪"拽 讜讚讘专讬 讻住祝 诪砖谞讛 讚讞讜拽讬诐 讘讝讛 讜讗讬谉 诇讛讗专讬讱 讜讛谞讻讜谉 讘讚讘专讬 专砖"讬 讘讞讜诪砖 砖讛讜讗 注"驻 讛诪讻讬诇转讗 讜讻讱 讛诐 讚讘专讬 讛住诪"讙 住讬' 砖谞"讚 转谞讬讗 讘诪讻讬诇转讗 转讜砖讘 讗专"讬 诇诪讛 谞讗诪专讜 讜讛讜讗 讻转讬讘 讻诇 注专诇 讜讻诇 讘谉 谞讻专 诇讗 讬讗讻诇 讗诇讗 砖讗诐 讛讜讗 注专讘讬 诪讛讜诇 讗讜 讙讘注讜谞讬 讻讜' 注讻"诇 讜讛讬讬谞讜 讻讚讘注讬 诇诪讬诪专 专讘 砖诪注讬' 诪注讬拽专讗 讘砖"住 讜讚专讻讜 砖诇 专砖"讬 诇讛讘讬讗 讚专砖讜转 讛驻砖讜讟讜转 讬讜转专 讙诐 砖讘砖"住 谞讚讞讛 讚讘专讬 专讘 砖诪注讬讛 讻讬讜谉 讚讘诪讻讬诇转讗 讗讬讻讗 转谞讗 讚讗讬转 诇讬讛 讛讻讬 讛讘讬讗 砖讛讬讗 讬讜转专 驻砖讜讟讛 诪诇讗讜拽诪讗 讘讙专 砖诪诇 讜诇讗 讟讘诇 讗讘诇 讚讘专讬 讛住诪"讙 转诪讜讛讬诐 砖讛谞讬讞 砖"住 注专讜讱 讜诪驻专砖 诇讛 注"驻 讛诪讻讬诇转讗 讻讚住"讚 诪注讬拽专讗 讘砖诪注转讬谉 讜讬砖 诇讬讬砖讘 讜讚讜"拽:





诪讛专"诐

转讜住' 讚"讛 讘讜 讛诪专转 讚转 驻讜住诇转 讜讻讜' 注讚 讜谞专讗讛 砖专"诇 讚讗讬讬专讬 讚讻转讘讬讛 讜讻讜'. 驻讬' 砖专砖"讬 专"诇 讻谉:


讚"讛 讜讛谞讬 诪讜诇讬谉 谞讬谞讛讜 讜讻讜' 注讚 讜讗讬谉 诇讛拽砖讜转 诪讜讻诇 注专诇 诇讗 讬讗讻诇 讘讜 讜讻讜'. 谞"诇 讚讻讜讜谞转 讛转讜住' 讘讝讛  讛讜讗 讜讗讬谉 诇讛拽砖讜转 诪讗讞专 砖讻转讘谞讜 讚讛讗 讚转谞讬 讘诪转谞讬转讬谉 讚拽讜谞诐 讜讻讜' 讛讗 讚注讜讘讚 讻讜讻讘讬诐 讗驻讬诇讜 讛讜讗 诪讛讜诇 谞拽专讗 注专诇 讜讬砖专讗诇 讗驻讬诇讜 讛讜讗 注专诇 讜讗讬谞讜 诪讛讜诇 讗讬谞讜 谞拽专讗 注专诇 讗诇讗 诪讛讜诇 诇注谞讬谉 谞讚专讬诐 讻诇 讝讛 诪驻讬拽 诪拽专讗 讜讗"讻 诇驻讬 讝讛 讬砖专讗诇 讗驻讬诇讜 诪讛讜诇 讗讬谞讜 谞拽专讗 注专诇 讜讛讗 讻转讬讘 讜讻诇 注专诇 诇讗 讬讗讻诇 讘讜 讜诪拽专讗 讝讛 诇讗讜 讘注讜讘讚讬 讻讜讻讘讬诐 讗讬讬专讬 讗诇讗 讘讬砖专讗诇 砖讗讬谞讜 诪讛讜诇 讜讻讚转谞讬 诪转谞讬转讬谉 讚讛讻讗 注专诇 讜讻诇 讛讟诪讗讬诐 讜讻讜' 讚讗讬讬专讬 讘诪转讜 讗讞讬讜 诪讞诪转 诪讬诇讛 讜讗"讻 砖"诪 讚讘诇讬砖谞讗 讚拽专讗 讬砖专讗诇 砖讗讬谞讜 诪讛讜诇 谞拽专讗 注专诇 讗讬谉 讝讛 拽讜砖讬讗 讚诇注讜诇诐 住转诐 注专诇 砖讘诪拽专讗 讛讜讬 注讜讘讚 讻讜讻讘讬诐 讜诇讗 讬砖专讗诇 讜讛讻讗 砖讗谞讬 砖注"讻 讛讗讬 讜讻诇 注专诇 诇讗 讬讗讻诇 讘讜 讗讬讬专讬 讘讬砖专讗诇 讚讘注讜讘讚 讻讜讻讘讬诐 诇讬讻讗 诇讗讜拽诪讬' 讻诇诇 讚驻砖讬讟讗 讚诇讗 讬讗讻诇 讘讜 讜诇讗 讗爪讟专讬讱 讗诇讗 诇讬砖专讗诇 砖讗讬谞讜 诪讛讜诇 讜讚讜讙诪讗 讝讛 诪爪讬谞讜 诇注讬诇 讚转讜砖讘 讜砖讻讬专 讚讻转讬讘 讙讘讬 转专讜诪讛 讛讜讬 驻讬专讜砖讜 讬砖专讗诇 讚讛讜讛 拽谞讜讬 拽谞讬谉 注讜诇诐 讗讜 拽谞讬谉 砖谞讬诐 讜转讜砖讘 讜砖讻讬专 讚讻转讬讘 讙讘讬 驻住讞 讛讜讬 驻讬专讜砖讜 注讜讘讚 讻讜讘讘讬诐 讗注"讙 讚讘砖讗专 诪拽讜诪讜转 讛讜讬 驻讬专讜砖讜 讬砖专讗诇 诪砖讜诐 讚讘驻住讞 诇讬讻讗 诇讗讜拽诪讬 讘讬砖专讗诇 讛诇讻讱 注"讻 诪讜拽诪讬谞谉 诇讬讛 讘注讜讘讚 讻讜讻讘讬诐 谞"诇 讜拽"诇:

